CELEX: 62015TN0773
Language: lt
Date: 2015-12-23 00:00:00
Title: Byla T-773/15: 2015 m. gruodžio 23 d. pareikštas ieškinys byloje BBY Solutions/VRDT – Worldwide Sales Corporation España (BEST BUY)

29.2.2016   
            
            
               LT
            
            
               Europos Sąjungos oficialusis leidinys
            
            
               C 78/31
            
         2015 m. gruodžio 23 d. pareikštas ieškinys byloje BBY Solutions/VRDT – Worldwide Sales Corporation España (BEST BUY)
   
   (Byla T-773/15)
   (2016/C 078/42)
   Kalba, kuria surašytas ieškinys: anglų
   
      Šalys
   
   
      Ieškovė: BBY Solutions, Inc. (Mineapolis, Jungtinės Valstijos), atstovaujama solisitoriaus A. Poulter
   
      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)
   
      Kita procedūros Apeliacinėje taryboje šalis: Worldwide Sales Corporation España, SL (Sant Visens del Hortsas, Ispanija)
   
      Su procedūra VRDT susijusi informacija
   
   
      Pareiškėja: ieškovė.
   
      Prekių ženklas, dėl kurio kilo ginčas: vaizdinis Bendrijos prekių ženklas, kuriame yra žodinių elementų „BEST BUY“ – Registracijos paraiška Nr. 6 065 403.
   
      Procedūra VRDT: protesto procedūra.
   
      Ginčijamas sprendimas: 2015 m. spalio 8 d. VRDT antrosios apeliacinės tarybos sprendimas sujungtose bylose R 733/2015-2 ir R 780/2015-2.
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2015 m. spalio 8 d. Apeliacinės tarybos sprendimą byloje R 780/2015-2 tiek, kiek juo buvo patenkintas protestas;
            
         
               —
            
            
               panaikinti 2015 m. vasario 23 d. Protestų skyriaus sprendimą protesto procedūroje Nr. B 1312208 tiek, kiek juo buvo patenkintas protestas;
            
         
               —
            
            
               leisti įregistruoti Bendrijos prekių ženklo paraišką Nr. 006065403;
            
         
               —
            
            
               nurodyti atsakovei padengti savo ir ieškovės bylinėjimosi išlaidas.
            
         
      Pagrindai, kuriais remiamasi
   
   
               —
            
            
               Apeliacinė taryba pažeidė Reglamento Nr. 207/2009 8 straipsnio 1 dalies b punktą, nes klaidingai įvertino dominuojančius ir skiriamuosius prekių ženklų elementus;
            
         
               —
            
            
               Apeliacinė taryba pažeidė Reglamento Nr. 207/2009 8 straipsnio 1 dalies b punktą, nes klaidingai įvertino bendrą prekių ženklų daromą įspūdį;
            
         
               —
            
            
               Apeliacinė taryba pažeidė Reglamento Nr. 207/2009 8 straipsnio 1 dalies b punktą, nes klaidingai įvertino prekių ženklais žymimų prekių ir paslaugų tapatumą ar panašumą; ir
            
         
               —
            
            
               Apeliacinė taryba pažeidė Reglamento Nr. 207/2009 8 straipsnio 1 dalies b punktą, nes klaidingai nusprendė, kad yra galimybė supainioti protestą pateikusios bendrovės ankstesnius prekių ženklus su ieškovės prekių ženklu.